দক্ষিন এশিয়া এবং ভারত মহাসাগরীয় দেশগুলোতে সাম্প্রতিক সময়ে চীনের প্রভাব ও সম্পৃক্ততা বাড়ছে। আর এ প্রেক্ষিতে চীনকে ঠেকানোর জন্য ভারত একটি ব্যপক এবং ত্রিমাত্রিক কৌশল প্রনয়ন করছে। এর মাধ্যমে তারা প্রথমত বেইজিং এর কার্যক্রমগুলোকে গভীরভাবে পর্যবেক্ষন করবে, দ্বিতীয়ত নিজেদের জাতীয় প্রকল্প, স্বার্থ ও দায়বদ্ধতাগুলোকে সামাল দেবে এবং তৃতীয়ত প্রতিবেশী দেশগুলোকে চীনের সাথে সর্ম্পক জোরদার করার ব্যপারে নানা ধরনের নেতিবাচক ধারনা প্রদান করবে।